Kuno Erkmann: Silda ei taasta, aga silla sambad ja muud asjad küll. Arheoloog Aivar Kriiskaga on need materjalid täpselt paika pandud ja projekteerijatega kooskõlastatud. Nüüd läheb planeeringu vastuvõtmise taotlus volikogule kinnitamiseks. Kui silla alla panna valgustid nagu Toriski on tehtud, siis ega seda lepavõsa pole tarvis valgustada. Sindi-Lodja leiukoht on kõige rikkalikum arheoloogiliste kiviaja leidudega asulakoht. Detailplaneeringu järgi soovime paigaldada infostendid kiviajast ja ehitada antud ajastu majad. Paatidega sildumiseks paigaldame jõele plotid. Oleme jõudnud kõvasti edasi, aga väga palju jõudu tuleb kulutada bürokraatia tõketest läbi minekule. Kiviaja küla projekti olen ajanud seitse aastat, aga võib juhtuda, et lõpuks kaotab see aktuaalsuse, sest mõni mees jõuab kusagil mujal ette.